पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा विद्यालय शिक्षा बोर्ड की ओर से शुक्रवार को 9वीं व 11वीं कक्षाओं का वार्षिक परिणाम जारी कर दिया गया। कोरोना महामारी को देखते हुए स्कूलों की ओर से ऑनलाइन अवसर एप पर ही विद्यार्थियों का परीक्षा परिणाम जारी किया गया। इससे पहले तीसरी से 8वीं कक्षा के परिणाम जारी कर विद्यार्थियों को अगली कक्षा के लिए प्रमोट कर दिया था। जबकि कक्षा 10वीं व 12वीं बोर्ड के परीक्षा परिणाम जारी किया जाना बाकी है।
शनिवार से राजकीय स्कूलों में नया सत्र शुरू हो चुका है। कोरोना महामारी में पिछले साल विद्यार्थियों ने ऑनलाइन ही पढ़ाई की है। जिसके बाद हरियाणा विद्यालय शिक्षा बोर्ड की ओर से पहली बार ऑनलाइन परीक्षा परिणाम घोषित किया है। प्राइमरी से सीनियर सेकेंडरी स्कूलों में जाने वाले विद्यार्थियों को अगली कक्षा में प्रमोट करने के लिए ऑनलाइन ही कार्य अध्यापकों की ओर से किया जा रहा है।
इसके लिए शिक्षा विभाग ने अध्यापकों को दिशा निर्देश जारी कर दिए हैं। प्राइमरी स्कूलों के अध्यापक सीनियर सेकेंडरी स्कूलों को विद्यार्थियों का एसआरएन नंबर व उनकी पूरी जानकारी देंगे। जिसके बाद स्कूलों की ओर से विद्यार्थियों को आसानी से अगली कक्षा में प्रमोट किया जाएगा।
डीईईओ वीरेंद्र सिंह ने बताया कि शिक्षा विभाग की ओर से शुक्रवार को 9वीं व 11वीं के परीक्षा परिणाम अवसर एप पर कोरोना को देखते हुए ऑनलाइन जारी कर दिए हैं। नए सत्र के लिए विद्यार्थियों को ऑनलाइन ही प्रमोट किया जाएगा। अध्यापक घर से ये कार्य कर सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn